Pinagtatalunan ang kabutihan ng mga artista, pinag uusapan ang mga kaguluhan, na ang General ay nakipagkagalit sa mga prayle, na kung ang pagparoon ng General sa palabas na iyon ay isang paghamon isang pagnanasa lamang na makakita; hindi ang mga bagay na ito ang iniisip ng iba kungdi ang akitin ang paningin ng mga babai sa tulong ng pag upong mabikas, na wariy mga estatua, at pinagagalaw ang mga suot na singsing, lalonglalo na kung inaakalang silay tinutudlaan ng walang humpay na katitingin ng isang largabista ang ibay bumabati sa gayong babai binibini na iniyuyuko ng kaunti ang ulo, samantalang ibinubulong sa kalapit na: Kakutyakutya!